קארי (סרט)

העלילה

קארי וייט היא נערה ביישנית וחסרת חברים, שאמה הפונדמנטליסטית (מרגרט) והלא יציבה מתעללת בה. הבנות בבית הספר התיכון בייטס גם כן מטרידות את קארי, בייחוד כריס הרגנסן האכזרית במיוחד.
קארי חווה את המחזור הראשון שלה בזמן מקלחת אחרי שיעור ספורט, ובגלל החיים המגוננים שלה, הופכת להיסטרית, במחשבה שהיא גוססת. התלמידה הפופולרית סו סנל מבחינה באימה של קארי, המוביל את הבנות האחרות לזרוק עליה טמפונים ותחבושות היגייניות לפני שמיס קולינס מתערבת. כשקארי הופכת לנואשת יותר, נורה מתפוצצת לפני שמיס קולינס אומרת לבנות האחרות לעזוב. מיס קולינס מביאה את קארי למשרדו של המנהל מורטון. בעודו מנחם אותה, המנהל מורטון קורא שוב ושוב לקארי "קאסי", שלא בכוונה מדגיש עד כמה שקופה היא. כאשר קארי מתקנת את המנהל וצועקת, "זה קארי!", מאפרה משולחן המנהל מועפת לרצפה. בעוד קארי הולכת הביתה, ילד בשכונה מקניט אותה ונופל מאופניו ברגע שהיא בוהה בו.
מרגרט, שעוברת מדלת לדלת "להפיץ את בשורת הגאולה באמצעות הדם של ישו", מקבלת שיחת טלפון ממיס קולינס על התקרית בחדר ההלבשה ואומרת לקארי כי "קללת הדם" הוא עונש על חטא. היא נועלת את קארי בארון ומאלצת אותה להתפלל. בחדר השינה שלה באותו לילה, קארי האומללה מביטה במראה שלה עד שהיא מתנפצת.
למחרת, המורה לאנגלית מר פרום קורא שיר לכיתה שנכתב על ידי החבר האתלטי של סו, טומי רוס. פרום מזמין את הכיתה לבקר את עבודתו של טומי, אבל לועג לקארי כשהיא מכנה אותו "יפהפה", וטומי מתרגז ומגן על קארי. סו, המרגישה אשמה על ההקנטות כלפי קארי, משכנעת את טומי לקחת את קארי לנשף.
קארי חושדת שאולי יש לה את מתנת הטלקינזיס, ומחפשת על זה בספרייה. טומי שואל את קארי בנוגע לנשף הסיום, אבל היא בורחת, מחשש לעוד טריק. לאחר שיחת עידוד ממיס קולינס, קארי מקבלת את ההזמנה של טומי, כאשר הוא בא לביתה. קארי אומרת לאמה שהיא הולכת לנשף, ומרגרט מצהירה שהנשף הוא הזדמנות לחטא, ומסרבת לתת לה להשתתף. עם זאת, קארי גורמת לחלונות הבית להיטרק, וחושפת את הטלקינזיס שלה. מרגרט מאמינה שזהו כוחו של השטן, אבל קארי מתעקשת ללכת לנשף ומרגרט בחוסר רצון מאפשרת לה.
מיס קולינס נוזפת בבנות שעינו את קארי, מעמידה אותן באימוני ספורט במשך שבוע ומאיימת עליהן עם השעיה מבית הספר והנשף אם הן לא יהיו נוכחות. כל הבנות מראות חרטה מלבד כריס. אחרי שכריס זורקת העלבה, מיס קולינס מכה אותה בפנים ומסלקת אותה מהנשף. כריס אומרת לחבר העבריין שלה, בילי נולן, כי היא רוצה לנקום בקארי ובמיס קולינס, והולכת עם בילי וילדים אחרים לחווה, שם בילי הורג חזיר. לאחר ניקוז הדם של החזיר לתוך דלי, ממקם בילי את הדלי מעל הבמה של בית הספר.
כריס עושה עסקה עם חברתה נורמה ווטסון וחברו של בילי פרדי לחבל בבחירות למלך ומלכת הנשף כך שטומי וקארי ינצחו. כשקארי מתכוננת לערב, אמא שלה אומרת לה שכולם יצחקו עליה. קארי מתנגדת לאמה, ועוזבת עם טומי. למרות העובדה שחבריה לכיתה מופתעים לראות את קארי בנשף הסיום, הם מתייחסים אליה כאל שווה. סו, שלא יכלה להשתתף בהיותה ללא בן זוג, מתגנבת אל נשף הסיום כדי להבטיח שהכל הולך טוב לקארי.
להפתעתה של קארי, היא וטומי נבחרים למלך ולמלכה של הנשף. כשהזוג מתקרב לבמה כדי להיות מוכתר, סו מגלה את כריס מסתתרת מאחורי הבמה אוחזת בחבל המחובר לדלי של דם החזירים. מיס קולינס מכריחה את סו לצאת החוצה, במחשבה שהיא באה להזיק. כשהכתר מונח על ראשה של קארי, כריס מושכת את החבל וקארי נספגת בדם חזירים. כשהקהל צופה בדממה, טומי נחבל מהדלי ומאבד את ההכרה וקארי רואה את כל הקהל צוחק ולועג לה, כאשר נרמז כי רק כמה חברים של כריס עושים זאת בפועל, בעוד כל האחרים מזועזעים. כוחות הטלקינזיס של קארי משתלטים, סוגרים את הדלתות לאולם ההתעמלות ומפעילים צינור לכיבוי אש. נורמה מעולפת על ידי צינור האש יחד עם רבים אחרים, וקארי הורגת את מיס קולינס עם קורה נופלת. המנהל מורטון ומר פרום מתחשמלים ושריפה פורצת באולם ההתעמלות. קארי משאירה את בני כיתתה בתוך אולם ההתעמלות כשהוא נשרף, והולכת הביתה מכוסה בדם. כריס ובילי, אשר היו כבר מחוץ לאולם ההתעמלות אבל חזו במה שקרה דרך חלון הבניין, נוסעים במכונית של בילי במהירות במטרה לדרוס את קארי בדרכה הביתה, אבל קארי משתמשת בכוחותיה כשהיא הופכת את המכונית ומעלה אותה באש כשהם בתוכה.
בבית, קארי נשברת בזרועות אמה לאחר שהיא עושה אמבטיה לניקוי דם החזירים מגופה. באמונה שהשטן השתלט על קארי, מרגרט מביאה את קארי על ברכיה ודוקרת אותה בגב, וקארי נופלת במדרגות ונדחקת אל הקיר במטבח על ידי אמה, אבל שולחת שבעה סכיני מטבח מעופפים באמה, והורגת אותה. עם רגשות אשמה וצער הגוברים, גוברים גם כוחות הטלקינזיס של קארי למוטט את הבית עליה ועל אמה.
זמן מה לאחר מכן, סו, הניצולה היחידה של הנשף, חולמת שהיא מבקרת את החלקה שבה עמד הבית של קארי. כשהיא שמה פרחים על האדמה, ידה העקובה מדם של קארי מושיטה את ידה ואוחזת בפרק כף היד של סו, וסו מתעוררת בצרחות בזרועות אמה.

עיבודים קולנועיים וסרטי המשך

הסרט שנחשב במהלך השנים לאחד מסרטי האימה הפופולריים ביותר באמריקה, הוליד סרט המשך בשנת 1999 בשם "הזעם: קארי 2".
היחידה מהקאסט המקורי משנת 1976 שהשתתפה בסרט הייתה איימי אירווינג ששבה לגלם את דמותה הבוגרת של סו סנל. הסרט זכה להצלחה מעטה בהרבה מן הסרט המקורי שהוקרן בקולנוע.
בשנת 2002 הפיקה חברת MGM רימייק טלוויזיוני של הסרט. בין שחקני הסרט ניתן למנות את אנג'לה בטיס בתפקיד קארי, פטרישיה קלארקסון בתפקיד מרגרט וייט ואמילי דה רייבין בתפקיד כריס הארגנסון.
העיבוד הטלוויזיוני זכה לשבחים מצד מבקרי הטלוויזיה ואף נטען כי העלילה נאמנה למקור הספרותי, הרבה יותר מהסרט המקורי.
ב-17 באוקטובר 2013 יצא לסרט עיבוד קולנועי חדש, בכיכובן של קלואי מורץ וג'וליאן מור וקיבל ביקורות מעורבות בעיקר.

"קארי" גרסת המחזמר

בשנת 1988 הופקה בברודוויי גרסת המחזמר לסרט.
בטי באקלי ששיחקה את מיס קולינס בסרט המקורי, השתתפה במחזמר הפעם בתפקיד מרגרט וייט, אמה של קארי.
המחזמר זכה לביקורות גרועות ביותר והורד מהבמה לאחר חמש הצגות בלבד. עד ליום זה המחזמר נחשב לאחד הכשלונות הצורבים ביותר בהיסטוריית ברודוויי.
בשנת 2012 הועלתה גרסת המחזמר באוף ברודוויי בעיבוד מחודש ושונה מהמקור שכללה שירים חדשים לצד שירים מההפקה המקורית ועיבודים חדשים לשירים הישנים מ-1988. העיבוד שהיה צנוע וקטן יותר מהמקור, זכה דווקא לביקורות לא רעות מן המבקרים.